kardosdrur/scandi-wiki huggingface dataset:
Elna Munch

Elna Elisabeth Munch, født Sarauw (født 13. juni 1871 i Petersværft, Kalvehave, død 17. november 1945 i København) var en dansk cand.mag. og medlem af Folketinget for Det Radikale Venstre 1918-1935. Hun var datter af forstråd Conrad Sarauw og gift med minister og MF Peter Munch. Elna Munch var desuden medlem af Københavns Borgerrepræsentation mellem 1917 og 1924.

Elna Munch var en af drivkræfterne i Landsforbundet for Kvinders Valgret og var blandt de første fire kvinder, der blev valgt ind i Folketinget i 1918.

Eksterne henvisninger 
 
 

Tidligere folketingsmedlemmer fra Det Radikale Venstre
Tidligere medlemmer af Københavns Borgerrepræsentation fra Det Radikale Venstre
Folketingsmedlemmer i 1910'erne
Folketingsmedlemmer i 1920'erne
Folketingsmedlemmer i 1930'erne
Medlemmer af Københavns Borgerrepræsentation i 1900-tallet
Personer i Kraks Blå Bog (afdøde)
Kvinderetsforkæmpere fra Danmark
Personer i Dansk Biografisk Leksikon
Slægten Sarauw
Jacob Blegvad

Jacob Blegvad (27. april 1921 i København – 3. september 2010) var en dansk arkitekt. Han var kgl. bygningsinspektør for Nordjylland 1982-1991. I sine værker demonstrerer han en mangesidig fortolkning af modernismen.

Han var søn af billedhugger Julie Marstrand og overlæge Niels Reinhold Blegvad. Efter realeksamen 1938 blev Jacob Blegvad murersvend 1942 og bygningskonstruktør året efter. Han tog afgang som arkitekt fra Kunstakademiets Arkitektskole i 1946. I studietiden var han ansat hos Preben Hansen 1944-46.

Han arbejdede sammen med Torben Poulsen 1952-63, havde egen tegnestue 1963-83 og drev Jacob Blegvad A/S i kompagniskab med Poul Hvass, Henning Jensen & Anders Nielsen 1983-1991. Dette firma blev siden fusioneret med C.F. Møllers Tegnestue som Jacob Blegvads Arkitektkontor i 1991. Han var atter ansat hos Preben Hansen 1950-51, hos Maxwell Fry & Jane B. Drew, London 1947, hos ingeniør Carl Hubacher, CIAM, Winterthur Schweiz 1948, hos arkitekt Michael Scott, Friar, Dublin 1948-50, var kgl. bygningsinspektør 1982-91.

Blegvad har modtaget bronzemedalje som murersvend 1942, K.A. Larssens Legat 1947, Evers Fond 1948, Rockwools Lydpris 1965, Aluminiumprisen 1970 og blev Honorary Fellow of the American Institute of Architects i 1990. Han var fået præmieringer for godt byggeri, af Esbjerg, Frederikshavn, Odense og Aalborg Kommuner. 

Han har tillige været formand for Danske Arkitekters Landsforbund 1969-73, formand for PAR 1982-83, medlem af bestyrelsen for Akademisk Arkitektforenings Understøttelsesfond, medlem af Statens Kunstfonds repræsentantskab 1973-81, medlem af Det Særlige Bygningssyn 1983-91, formand for Dansk Arkitektur Center 1984-87, medlem af Betonelementprisens bedømmelsesudvalg 1984-87, formand for bestyrelsen for Statens Kunstfond og formand for Udvalget for Arkitektur 1987-90 samt medlem af bestyrelsen for Statens Bygningsfredningsfond 1987-91.

Kilder 
 
 Hanne Marcussen, "Jacob Blegvad", i: Sys Hartmann (red.), Weilbachs Kunstnerleksikon, København: Rosinante 1994-2000.

Eksterne henvisninger 
 

Arkitekter fra Danmark
Riddere af Dannebrog
Kongelige bygningsinspektører
Danskere i 1900-tallet
Personer fra København
Formænd for Akademisk Arkitektforening
Personer i Kraks Blå Bog (afdøde)
Sækdyr

Sækdyr (urochordata) er en gruppe af rygstrengsdyr der ikke er hvirveldyr, og som opdeles i tre klasser:
 Appendcularierne
 Salperne
 Søpunge (ascidierne, Ascidiacea), der er fastsiddende dyr

Henvisning
Møstings Hus

Møstings Hus var et landsted på Frederiksberg opført i år 1800, formentlig efter tegninger af C.F. Harsdorff. Den tidligere sommerresidens er i dag en del af Frederiksbergmuseerne. Huset fungerer først og fremmest som et udstillingssted for dansk samtidskunst, men der vises også enkelte udstillinger af retrospektiv karakter. Der præsenteres både kunstnere, der har været en del af kunstscenen i en årrække, og unge, mere uprøvede kunstnere. Udstillingerne dækker et bredt spektrum af udtryksformer fra maleri og tryk over fotografi og video til skulptur og installation.

Huset var sommerbolig for gehejmestatsminister Johan Sigismund Møsting.
Oprindeligt lå den klassicistiske bygning på hjørnet af Smallegade og Falkoner Allé, hvor Rialto teatret ligger i dag, men i 1959 blev huset nedtaget på betingelse af, at det blev genopført et andet sted. Det blev det først i 1977, hvorefter det blev fredet. I dag ligger huset på adressen Andebakkesti 5 i umiddelbar nærhed af den oprindelige beliggenhed i Smallegade. Bygningen blev placeret som pendant til et lignende klassicistiske landsted, der nu er eforbolig til Hassagers Kollegium og 4. Maj Kollegiet på Frederiksberg.

Eksterne henvisninger 

 

Fredede enfamiliehuse, rækkehuse og landsteder i Danmark
Bygninger, konstruktioner og anlæg på Frederiksberg
Fredede bygninger, konstruktioner og anlæg i Frederiksberg Kommune
Jørgen Mørup Jørgensen

Jørgen Mørup Jørgensen (født 10. januar 1943) er dr.scient. og lektor på Biologisk Institut, Aarhus Universitet.

Jørgensen er også forfatter til en bog om rygstrengsdyr.

Bibliografi

Eksterne henvisninger 
 Personlig hjemmeside ved Aarhus Universitet 

Videnskabsformidlere fra Danmark
Biologer fra Danmark
Ansatte ved Aarhus Universitet
Faglitterære forfattere fra Danmark
Dansksprogede forfattere fra Danmark
Epistasi

I genetikken beskriver epistasi at to gener interagerer, for eksempel, at er gen bestemmer, om et andet kommer til udtryk.

Et eks. kan være farven på en plante. Der kan være 3 farver, hvid, gul og grøn. Den hvide farve kommer til udtryk, hvis planten ikke har nogen dominante gener for en anden farve. For at en plante skal blive gul, skal den have det dominante gen for farven gul. Men for en planten videre skal blive grøn, er den nødt til at have det dominante gen for farven gul og det dominante gen for farven grøn. Her viser det nemlig, at et gen bestemmer et andet gen.

Genetik
Malmédy-massakren

Malmédy-massakren fandt sted i Belgien under 2. verdenskrig under Ardenneroffensiven den 17. december 1944, da SS-soldater forsøgte at henrette 120 amerikanske soldater, som havde overgivet sig kort forinden. I alt døde mellem 72 og 84 amerikanske soldater. Massakren fandt sted tæt ved den belgiske by Malmedy syd for Aachen.

Hændelsen 
Den tyske 6. SS Panserarmé, som bestod af 4.800 mand og 600 køretøjer under ledelse af Waffen-SS oberst Jochen Peiper, trængte ind i Belgien som et led i Ardenneroffensiven. Kl. 07.00 den 17. december erobrede de et amerikansk brændstofdepot ved Büllingen. De gjorde holdt for at tanke og fortsatte mod vest. Kl. 12.30 ved landsbyen Ligneuville mødte de dele af den amerikanske 285. feltartilleriobservationsbataljon. Efter en kort kamp overgav amerikanerne sig. Ca. 150 amerikanerne blev afvæbnet og ført til en base i nærheden, hvor også andre tilfangetagne amerikanere befandt sig.

Amerikanerne blev stillet op på rækker, hvorefter en SS-officer trak sin pistol og skød den første mand i rækken, så den næste, hvorefter andre tyske soldater åbnede ild mod de amerikanske krigsfanger med maskingeværer. Det lykkedes en del af dem at flygte ind i en nærliggende skov. Mindst 82 blev dræbt.

Perspektivering 

Man ved ikke, hvorfor de tyske soldater henrettede de amerikanske krigsfanger. Der findes ingen skreven ordre fra SS om det. Men henrettelser var ikke udsædvanlige på østfronten; året før havde amerikanske styrker henrettet tyske og italienske krigsfanger under Biscari-massakren.

Nyheden om den tyske massakre spredte sig hurtigt igennem de allierede delinger, og den allierede overkommando udsendte en ordre om, at tilfangetagne tyske SS- og faldskærmssoldater skulle skydes på stedet.

Malmédy-massakren var ikke et enestående eksempel på overgreb fra tysk side under Ardenneroffensiven. SS-soldater fra samme enhed dræbte i samme tidsrum 19 amerikanske krigsfanger ved Honsfeld og 50 ved Bullingen samt et stort antal belgiske civile.

Nedskydning af krigsfanger var ikke usædvanlig - heller ikke på vestfronten - selvom det var langt mere hyppigt på østfronten.

Allerede i 1940 havde SS-divisionerne Totenkopf og Leibstandarte nedskudt krigsfanger ved Les Paradis (27. maj 1940) og Wormhout (28. maj 1940), og sammenholdt med nedskydningen af krigsfanger på østfronten må det siges at have været en del af Waffen-SSs DNA.

Referencer

Se også 

 Ardenneroffensiven
 Saints and soldiers

Belgiens historie
Krigsforbrydelser begået af Nazityskland
Massakrer
Crohns sygdom

Crohns sygdom er en kronisk betændelsestilstand, som i perioder giver mavesmerter og diarré samt vægttab, afløst af perioder med få eller ingen symptomer. Sygdommen rammer typisk det sidste stykke af tyndtarmen (ileum) og/eller tyktarmen (colon), men kan ramme hele mavetarmkanalen.

De syge steder i tarmen bliver røde og hævede, og der kan komme sår, som undertiden bløder. Når betændelsestilstanden heler, kommer der ardannelse, som kan give forsnævringer af tarmen. Man kan ikke helbrede Crohns sygdom, men generne kan dæmpes, og tiden mellem opblussen af symptomer kan vare flere år.

Ca. 7 % af patienter med Crohns har genetiske mutationer svarende til immundefekten Kronisk granulomatøs sygdom (Chronic Granulomatous Disease).

Se også

 Probiotika
 Colitis-Crohn Foreningen
 Irritabel tyktarm

Eksterne links og henvisninger 
 Kronisk tarmbetændelse (Crohns sygdom). Netdoktor.dk
 Crohns sygdom. Sundhed.dk
 Hvad er Crohns sygdom? Colitis-Crohn Foreningen
 Crohns sygdom Min.medicin.dk
 Årsager til Crohns sygdom. Bispebjerg Hospital

Mave- tarmkanalens sygdomme
Sascha Dupont

Sascha Dupont Conner (født 3. februar 1975 i Vejle) er en dansk musiker, sanger og sangskriver. Hun er især kendt fra DR-programserien Hit med Sangen, samt sin medvirken i Sing Sing Sing. Hun er bosat i Horsens.

Privat 
Efter studentereksamen fra Rødkilde Gymnasium blev hun uddannet rytmisk musikpædagog ved Det Jyske Musikkonservatorium i Aarhus. Sascha Dupont dannede indtil 2009 par med musikeren Morten Bay, men blev i december 2010 gift med amerikanske Bryan Conner i Las Vegas ved et hemmeligt bryllup med kun de to.

Diskografi

Album 
 2000 – Sascha Dupont
 2001 – Den Anden
 2007 – Promises

EP'er 
 2011 – Sascha D

Referencer

Eksterne henvisninger 
 
 

Pianister fra Danmark
Personer fra Vejle
Sunes jul

Sunes jul er en svensk julekalender fra 1991, skrevet af Anders Jacobsson og Sören Olsson, der også står bag bøgerne om Sune, hvor af den ene af bøgerne er filmatiseret på dansk, Sunes familie. 

I julekalenderen følger man i 24 afsnit Sune, hans familie og det kaos, hans familie nu engang er.

Noter 

 

Tv-julekalendere
Tv-serier fra Sverige
Kultur i 1991
Scooby-Doo (figur)

Scooby-Doo er en amerikansk tegnefilms-figur, der optræder i tegnefilmsserien Scooby-Doo. Han så første gang dagens lys i 1969, da den første serie om Scooby-Doo i tv-serien Scooby-Doo, hvor er du!. Senere er der lavet flere tv-serier og film med ham. I 2002 blev Scooby-Doo filmatiseret , bl.a. med skuespillerne Freddie Prinze Jr, Sarah Michelle Gellar, Matthew Lillard, Linda Cardellini, Rowan Atkinson, Isla Lang Fisher og Miguel A. Núñez Jr.

Eksterne henvisninger 
 

Fiktive personer fra USA
Scooby-Doo
Miguel A. Núñez Jr.

Miguel A. Núñez Jr. (født 11. august 1964 i New York City, New York, USA) er en amerikansk skuespiller. Bl.a. kendt for hans roller i tv-serien Joey og filmen Scooby-Doo.

Eksterne henvisninger 
 

Skuespillere fra USA
Personer fra New York
Mellemtekst

En mellemtekst er et stykke tekst indsat imellem forskellige afsnit i en spillefilm, oftest som en forklarende tekst eller dialog i stumfilm.

Det var muligt at eksperimentere kunstnerisk med mange forskellige udformninger af mellemtekster. Nogle var sat på rim, andre blev visualiseret som en bog der blev læst fra. I starten af 1920'erne var der også eksperimenter med farvede mellemtekster; The Toll of the Sea (1922), den første i en tofarvet Technicolor rød / grønne film.

I den første Oscaruddeling i 1928 var der en kategori "Bedste mellemtekst", men allerede til den næste Oscaruddeling var tonefilm blevet så dominerende at denne kategori blev taget ud.

Se også 
 Undertekst

Stumfilm
Lommestenen

Lommestenen er en større sten beliggende i Isefjorden, ud for Stokkebjerg Skov. Stenen bliver regnet som den største sten i Odsherred. Stenen er rammen om et troldesagn.

Troldesagnet

Referencer 

Vandreblokke i Danmark
Odsherred Kommune
Oscar for bedste mellemtekst

Oscaren for den bedste mellemtekst (officiel titel Academy Award for Best Title Writing) var en pris for den bedste mellemtekst, der blev givet ved den første Oscaruddeling, i 1928 i stumfilmens sidste tid. Den blev kun givet denne ene gang, allerede næste år var tonefilmen blevet så dominerende at den ikke mere var relevant.

I 1928 var Joseph Farnham og George Marion, Jr. indstillet til prisen, og den gik til Farnham. Farnhams oscar var ikke knyttet til en specifik film. Tre år senere blev Farnham også den første oscarmodtager til at dø.

Noter 

Mellemtekst
Uddannelsescentret Nygård

Uddannelsescentret Nygård, tidligere Nygårdsskolen, er en folkeskole med ca. 200 elever i Brøndby Kommune. Skolen, som ligger i det nordlige Brøndbyøster, er kommunens 10. klasseskole og har også et par specialklasser med 8.- og 9.-klasseselever. Skolen lægger også lokaler til en produktionshøjskole.

Ved siden af skolen ligger en integreret institution og Vestbadet.

Link 
 Skolens website

Folkeskoler i Brøndby Kommune
Brøndbyøster
Nørre Stenbro

Nørre Stenbro (uofficielt "Nørrebro",) er et kvarter i det centrale Aarhus. Nørre Stenbro afgrænses af Nørre Boulevard og Østboulevarden mod nord, Kystvejen mod øst, Nørreport mod syd og Nørrebrogade mod vest.

Nørre Stenbro udgør den sydlige del af bydelen Trøjborg og ligger i Midtbyen.

Kvarteret er præget af gårdrydninger med et børnevenligt miljø.

Navnet Nørre Stenbro er fra 1975 og opstår i forbindelse med virket af den lokale beboerforening. Navnet kan endvidere knyttes til betegnelsen "Stentoften" som området mod Nørreport tidligere blev kaldt.

Bydelen er i dag præget af både boliger og erhverv, men var oprindeligt et tætbebygget og rendyrket arbejderkvarter. Dette ændredes kraftigt i løbet af 1970'erne, hvor befolkningstætheden blev mindsket. Mange børnefamilier flyttede til andre områder i byen og en stor del af boligerne blev omdannet til ejerlejligheder.

Galleri

Fodnoter

Kilder 
 Aarhus Kommune (1988): Nørre Stenbro og Skovvejskvarteret - Århus  Magistratens 2. afdeling

Ekstern henvisninger 

Kvarterer i Aarhus
Aarhus C
Claus Malling Christensen

Claus Malling Christensen (født 25. februar 1962 på Frederiksberg) i Danmark) er en international erhvervsleder<span> og investor, som er uddannet civiløkonom på Copenhagen Business School og efterfølgende har gennemført lederuddannelsen Stanford Executive Program på Stanford University Graduate School of Business i Californien. 

Som tidligere leder hos IBM, er han blevet bedt om at kommenterer på ledelsesmæssige forhold m.m. i store danske datterselskaber af multinationale virksomheder og hos IBM i særdeleshed. Kilde: Se link til artikel i ComputerWorld forneden.

Claus M. Christensen var med til at starte Apple Computer i Danmark i 1987 og han har siden bestridt ledende stillinger i Danmark, Tyskland, Holland og USA hos Apple Computer Europe, Motorola Cellular Subscriber Division Europe, Nomeco, IBM Healthcare & Life Sciences, SAS Institute og senest som landechef hos Dassault Systèmes, inden han blev fuldtidsinvestor i 2014. Kilde: Se link til LinkedIn profil forneden. 

Tillidshverv: Formand for Lyngby Taekwondo Klub 2000-05 og præsident for Holte Rotary Klub 2009-10.

Eksterne henvisninger 
Claus M. Christensens LinkedIn Profil
Interview med Claus M. Christensen i ComputerWorld 15. maj 2009

Erhvervsfolk fra Danmark
Alumni fra Copenhagen Business School
Personer fra Fredensborg
Ukrudtsbrænder

En ukrudtsbrænder er et værktøj til bekæmpelse af ukrudt og anden uønsket plantevækst i haver, parker, langs fortove og stier. Ukrudtsbrænderen er en gasbrænder, der er udformet til formålet. Ukrudtsbrænderens egentlige formål er at svitse ukrudtet, så ukrudtbrænderen burde hedde en "ukrudtssvitser".

Princippet i bekæmpelsen af ukrudt med ukrudtsbrænder er en varmebehandling af planternes blade og stængler, hvorved plantecellernes indhold bringes op over de 42°C, som dræber dem. Jo tidligere en bekæmpelse starter jo bedre, for når planterne er kimplanter, er de lettest at bekæmpe. En god bekæmpelse opnås ved at "brænde" hver anden uge i forsommeren og cirka hver tredje uge i eftersommeren.

Det er en udbredt misforståelse, at ukrudtsbrænderen skal bruges som en slags flammekaster, så planterne brændes helt væk med gasbrænderen. Det er også en misforståelse, at plantecellerne skal sprænges, så planternes død fremkaldes ved udtørring i forbindelse med fordampning og væsketab. Ingen af disse fremgangsmetoder afhjælper problemet, da ukrudtet kan overleve behandlingen og skyde frem igen. Det er derimod den gentagne ødelæggelse af de overjordiske, grønne dele, der dræber planterne fuldstændigt.

Kilder/referencer

Brændere
Værktøj
Haveredskaber
Jordbrugsredskaber
Planteværn
Paul van Asbroeck

Paul van Asbroeck (født 1. maj 1874, død 1959) var en belgisk skytte, som konkurrerede i starten af 1900-tallet i riffel- og pistolskydning. Han deltog i fem olympiske lege og vandt tre OL-medaljer. 

Ved OL 1900 i Paris deltog han i fri riffelskydning over 300 m, og han blev nummer fire i knælende og stående position samt nummer otte i liggende. Han opnåede i alt 917 point, hvilket gav ham en samlet delt tredjeplads i riffel, tre positioner. Vinderen blev schweizeren Emil Kellenberger med 930 point, mens danske Anders Peter Nielsen blev toer med 921 point. De individuelle resultater indgik også i holdkonkurrencen, hvor Belgien blev nummer seks.

Asbroeck deltog også i OL 1908 i London deltog han igen i holdkonkurrencen i fri riffelskydning, tre positioner, hvor Belgien blev nummer fem. Derudover var han med i fri pistolskydning over 50 yards, og i den individuelle konkurrence stod den reelle kamp mellem ham og amerikaneren Jim Gorman. Gorman, som skød sidst efter Asbroeck og hans belgiske holdskammerat Réginald Storms, protesterede over det resultat, han fik, idet han hævdede, at to af hans skud ramte præcist samme sted, men kun ét af disse talte. Protesten blev ikke fulgt, så Gorman fik 485 point og blev nummer tre, mens Asbroeck vandt guld med 490 point og Storms fik sølv med 487. Dagen efter var der holdkonkurrence i samme disciplin, og her fik Gorman revanche, da amerikanerne vandt med 1914 point (501 til Gorman), mens belgierne blev toere med 1863 point (Asbroeck med 493), og Storbritannien blev treere med 1817 point.

Ved OL 1920 i Antwerpen deltog Asbroeck i ikke mindre end ti discipliner, men det blev ikke til medaljer; bedste placering var en femteplads i pistol-holdturneringen. Ved OL 1924 i Paris deltog han i fire discipliner med en niendeplads som bedste resultat. Endelig deltog han som 62-årig i to discipliner ved OL 1936 i Berlin med placeringer langt nede i rækkerne som resultat.

I sin bedste periode i de to første årtier af 1900-tallet var Asbroeck en af de bedste skytter i verden. Ud over OL-resultaterne klarede han sig også rigtig godt ved VM. Således vandt han tretten verdensmesterskaber (individuelt og for hold) i perioden 1904-1914. Han vandt derudover 22 VM-sølv og -bronze, hvoraf den sidste kom i 1930.

Referencer

Eksterne henvisninger 

Sportsfolk fra Belgien
Deltagere for Belgien ved sommer-OL 1900
Deltagere for Belgien ved sommer-OL 1908
Deltagere for Belgien ved sommer-OL 1920
Deltagere for Belgien ved sommer-OL 1924
Deltagere for Belgien ved sommer-OL 1936
Olympiske mestre fra Belgien
Olympiske sølvmedaljevindere fra Belgien
Olympiske bronzemedaljevindere fra Belgien
Skytter
Gustaaf Adolf van den Bergh van Eysinga

Gustaaf Adolf van den Bergh van Eysinga (født 27. juni 1874 i Haag, død 26. maj 1957 i Haarlem) var en hollandsk teolog, som bl.a. virkede som præst i den reformerte kirke. Han var professor ved universitetet i Amsterdam fra 1935 til 1944 og udgav en lang række artikler og bøger om tidlig kristen litteratur. Van den Bergh van Eysinga tilhørte en radikal kreds af hollandsk teologer og filosofer som i slutningen af 1800-tallet og begyndelsen af 1900-tallet havde den opfattelse at ingen af Paulus' breve i Det nye testamente er autentiske.

Van den Bergh van Eysinga var sandsynligvis den første bibelforsker som indså betydningen af Alexandria og de filosofiske og gnostiske bevægelser som eksisterede der. Han mente at kristendommen ikke havde sit udspring i et menneske af kød og blod (Jesus), men i en antik frelsermyte. I de meste af hans arbejde forsøgte han at forklare hvordan denne mytiske frelser var blevet omtolket til en historisk person.

Noter

Eksterne henvisninger 
 side om radikale hollandske teologer 

Teologer fra Nederlandene
Professorer fra Nederlandene
Emnesøgning

Emnesøgning er søgning af litteratur om et bestemt emne (som modsætning til fx litteratur skrevet af en bestemt forfatter). 

I bibliografiske databaser er der mange måder at lave emnesøgning på. Man kan fx søge på de emneord eller klassifikationskoder som bibliotekarer eller informationsspecialister har lagt ind. Man kan søge "fritekst" i fx ord fra titler. I nogle systemer kan man søge på bibliografiske referencer. 

Forskellige måder at søge på giver forskellige, men overlappende resultater.

Se også

Informationssøgning
Litteratursøgning

Biblioteks- og informationsvidenskab
Ole Ege

Ole Esper Ege (født 23. maj 1934, død 24. december 2018) var en dansk fotograf, filminstruktør, forfatter og museumsdirektør.

Han var en af pionererne inden for dansk porno i 1950-1970'erne, hvor han, ofte under navnet Peter Fleming, stod bag en mængde pikante pigefotos fulgt af en række korte 8mm-film variende fra mild striptease til hård porno. Hans periode som pornograf kulminerede med dokumentarfilmen/pornofilmen Pornografi (1971) og spillefilmen Bordellet (1972), hvorefter han forlod branchen.

Hans markante brug af musik i en række af filmene gennemgås af den australske musikprofessor Bruce Johnson i bogen Earogenous Zones: Sound, Sexuality and Cinema (2011).

Ole Ege har også gjort sig bemærket som fotograf på andre områder, bl.a. med fotobøger om Benneweis og Ærø.

I 1992-2009 var han direktør for Museum Erotica, som han grundlagde sammen med Kim Riisfeldt-Clausen, men selvom museet var blandt Københavns mest populære, overlevede det ikke finanskrisen.

I 2009 udgav Ole Ege sin selvbiografi, Tabu – fra forbud til frigørelse.

Bibliografi

Magasiner af Ole Ege 
 Focus
 Tabu
 Amor
 Le Sexy
 Darling
 Eros
 Gala
 Ekko
 Love

Bøger af Ole Ege 
 Young Love (1969)
 Ærø (eget forlag, 1974)
 Ida og Christian i cirkus (Carlsen, 1985)
 Benneweis – en cirkusfamilies historie (Politikens Forlag, 1987)
 Erotiske drømme (Thaning og Appel, 1992)
 Ærø (Forlaget Esper, 2005)
 Tabu – fra forbud til frigørelse (People’s Press, 2009)

Referencer

Eksterne henvisninger 
 
 

Filminstruktører fra Danmark
Faglitterære forfattere fra Danmark
Fotografer fra Danmark
Dansksprogede forfattere fra Danmark